ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
தேசிய விலங்கியல் பூங்காவில் சர்வதேச சிறுத்தைகள் தினம் மற்றும் வனவிலங்கு பாதுகாப்பு தினம் கொண்டாடப்பட்டது
இளைய தலைமுறையினருக்கு விழிப்புணர்வை ஏற்படுத்தும் வகையில் புதுதில்லியில் உள்ள தேசிய விலங்கியல் பூங்காவில், சர்வதேச சிறுத்தைகள் தினமும், வனவிலங்கு பாதுகாப்பு தினமும் நேற்று வெகுசிறப்பாகக் கொண்டாடப்பட்டது.
மத்திய விலங்குகள் ஆணையத்தின் பங்களிப்புடன் இந்த கொண்டாட்டம் நடைபெற்றது. இந்த கொண்டாட்டத்தில் புதுதில்லியில் உள்ள பார்வை குறைபாடு உள்ளவர்களுக்கான ஜோர்மல் பெரிவால் நினைவு உயர்நிலைப்பள்ளியைச் சேர்ந்த 175 மாற்றுத்திறனாளி மாணவர்கள் கலந்து கொண்டனர். அவர்களுடன் தேசிய வனவிலங்கு பூங்கா மற்றும் மத்திய வனவிலங்கு ஆணையத்தைச் சேர்ந்த குழுவினர் வனவிலங்குகள் பாதுகாப்பு குறித்து கலந்துரையாடினர்.
இளைய தலைமுறையினர் மத்தியில் வனவிலங்கு பாதுகாப்பு குறித்த புரிதலை ஏற்படுத்துவதே இந்த நிகழ்ச்சியின் நோக்கமாகும்.
நீர்வளத் துறை அமைச்சகம்
91 பெரும் நீர்த்தேக்கங்களில் நீர் இருப்பு 4 சதவீதம் உயர்வு
நாடு முழுவதும் உள்ள 91 பெரிய நீர்த்தேக்கங்களில் செப்டம்பர் 6ம் தேதியுடன் முடிந்த வாரத்தில் நீர் இருப்பு 119.042 பி.சி.எம்.ஆக உள்ளது. இது மொத்த நீர்த்தேக்க திறனில் 73 சதவீதமாக இருப்பதுடன், ஆகஸ்ட் 30ம் தேதி இருந்த இருப்புடன் ஒப்பிடுகையில் இருந்த 69 சதவீதத்தை விட 4 சதவீதம் கூடுதலாகும். செப்டம்பர் 6ம் தேதியுடன் முடிந்த வாரத்தில் உள்ள நீர் இருப்பின் அளவு கடந்த ஆண்டு இதே காலகட்டத்தில் இருந்ததை விட 130 சதவீதம் மற்றும் கடந்த 10 ஆண்டுகள் இருந்த நீர் அள்வின் சராசரியை விட 114 சதவீதம் கூடுதலாகும்.
இந்த 91 நீர்த்தேக்கங்களின் மொத்த சேமிப்புத் திறன் 161.993 பி.சி.எம். ஆகும். இது நாட்டில் உருவாக்கப்பட்ட நீர் இருப்புத் திறனான 257.812 பி.சி.எம். உடன் ஒப்பிடுகையில் 63 சதவீதமாகும். இந்த 91 நீர்த்தேக்கங்களில் 37 நீர்த்தேக்கங்களிம் நீர்மின்சார பயன் 60 மெகாவாட் ஆகும்.
தென்பிராந்தியம்
தென்பிராந்தியத்தில் ஆந்திரப் பிரதேசம், தெலங்கானா, ஆந்திரா மற்றும் தெலங்கானா , கர்நாடகா, கேரளா மற்றும் தமிழ்நாடு மாநிலங்கள் அடங்கும். இங்கு மொத்தம் 31 நீர்த்தேக்கங்கள் இருப்பதுடன் இவற்றிம் மொத்த நீர் சேமிப்பு திறன் 51.59 பி.சி.எம். ஆகும். இந்த நீர்த்தேக்கங்களில் தற்போது 42.53 பி.சி.எம். நீர் இருப்பதுடன் இது மொத்த திறனில் 82 சதவீதமாகும். கடந்த ஆண்டு இதே காலகட்டத்தில் 38 சதவீத அளவுக்கும் கடந்த 10 ஆண்டுகளில் சராசரியாக 62 சதவீத அள்வுக்கும் நீர் இருப்பு இருந்தது. கடந்த ஆண்டு மற்றும் கடந்த 10 ஆண்டுகால சராசரியை விட இந்த ஆண்டு நீர் இருப்பு கூடுதலாக உள்ளது.
ஜார்க்கண்ட், ஒடிசா, உத்தர பிரதேசம், உத்தராகண்ட், மத்திய பிரதேசம், சத்தீஸ்கர், ஆந்திரா மற்றும் தெலங்கானா, ஆந்திர பிரதேசம், தெலங்கானா, கர்நாடகா, கேரளா மற்றும் தமிழ்நாட்டில் கடந்த ஆண்டை விட நீர் இருப்பு சிறப்பாக உள்ளது. பஞ்சாப், இமாச்சல், ராஜஸ்தான், மகாராஷ்டிரா, மேற்கு வங்கம், திரிபுரா மற்றும் குஜராத்தில் கடந்த ஆண்டை விட நீர் இருப்பு குறைவாக உள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலை அமைச்சகத்தின் வலைதளத்தில் தாபாக்கள், வாகனங்கள் பழுது நீக்கும் கடைகளின் பட்டியல்
தேசிய நெடுஞ்சாலைகள் ஆணையம், மாநில அரசுகள், எண்ணெய் சந்தைப்படுத்தும் நிறுவனங்களால் நாடு முழுவதும் நடத்தப்படும் சாலையோர உணவு விடுதிகள், வாகனங்கள் பழுது நீக்கும் இடங்கள் ஆகியவற்றைக் கொண்ட பட்டியலை மத்திய சாலைப் போக்குவரத்து மற்றும் நெடுஞ்சாலை அமைச்சகம் தனது வலைதளத்தில் தொடங்கியுள்ளது. இந்தப் பட்டியலை https://morth.nic.in/dhabas-truck-repair-shops-opened-during-covid-19 என்ற முகவரியில் அணுகலாம். கோவிட்-19 பெருந்தொற்றைக் கட்டுப்படுத்துவதற்காக அறிவிக்கப்பட்டுள்ள பொது முடக்கத்தால் ஏற்பட்டுள்ள தற்போதைய சவாலான நிலைமையைச் சமாளிக்கத் தேவையான சரக்குகளை நாடு முழுவதும் பல்வேறு இடங்களுக்கு எடுத்துச் செல்லும் சரக்கு வாகனங்களின் ஓட்டுநர்கள் மற்றும் உதவியாளர்களுக்கு உதவுவதே இதன் நோக்கமாகும். நெடுஞ்சாலைகளுடன் தொடர்புடைய பல்வேறு தரப்பினருடன், குறிப்பாக மாநிலங்கள் மற்றும் யூனியன் பிரதேசங்கள், எண்ணெய் சந்தைப்படுத்தும் நிறுவனங்களுடன் வழக்கமான தொடர்பு வைத்துக் கொள்ளப்பட்டு வருகிறது. மேம்படுத்தப்பட்ட தகவல்களை சாலைப்போக்குவரத்து மற்றும் நெடுஞ்சாலை அமைச்சகத்தின் வலைதளத்தின் மூலம் தெரிந்து கொள்ளலாம்.
தேசிய நெடுங்சாலைகளில் உள்ள சாலையோர உணவு விடுதிகள், வாகனங்கள் பழுது நீக்கும் இடங்கள் குறித்த தகவல்களை வாகன ஓட்டிகளும் அவர்களது உதவியாளர்களும் பெறுவதற்கு ஏதுவாக நாடு முழுவதும் 1033 என்ற தொலைபேசி எண்ணில் தொடர்பு கொண்டு பெற தேசிய நெடுஞ்சாலைகள் ஆணையம் சிறப்பு ஏற்பாட்டைச் செய்துள்ளது.
(
வடகிழக்குப் பகுதி வளர்ச்சி அமைச்சகம்
மிசோராமில் அமைக்கப்பட்டுள்ள மிகப்பெரிய உணவுப் பூங்காவை மத்திய உணவுப் பதப்படுத்துதல் அமைச்சர் திருமதி. ஹர்சிம்ரத் கவுர் பாதல் இணைய வழியில் திறந்து வைத்தார்.
மிசோராமில் உள்ள கோலாசிப்பில் அமைக்கப்பட்டுள்ள சோராம் மெகா புட் பார்க் லிமிடெட்டை மத்திய உணவுப் பதப்படுத்துதல் தொழில்கள் அமைச்சர் திருமதி. ஹர்சிம்ரத் கவுர் பாதல் காணொளிக் காட்சி மூலம் இன்று திறந்து வைத்தார். 55 ஏக்கர் நிலத்தில், ரூ 75 கோடியில் கட்டப்பட்டுள்ள இந்த உணவுப் பூங்காவானது 25,000-க்கும் மேற்பட்ட விவசாயிகளுக்கு பயனளித்து, இந்தப் பகுதியில் உள்ள 5,000-க்கும் மேற்பட்ட மக்களுக்கு வேலைவாய்ப்புகளை அளிக்கும். இப்பூங்காவின் தொடக்கம் இந்தப் பகுதியின் புதிய விடியல் எனக் குறிப்பிட்ட திருமதி பாதல், பிரதமர் திரு. நரேந்திர மோடியின் தற்சார்பு இந்தியாவுக்கான கனவைப் பூர்த்தி செய்வதில் இது பெரிய அளவில் பங்காற்றும் என்று தெரிவித்தார். இந்தப் பிராந்தியத்தில் உள்ள 3 லட்சம் விவசாயிகளுக்கு பயனளிக்கும் வகையிலும், 50,000 இளைஞர்களுக்கு வேலைவாய்ப்புகளை வழங்கும் வகையிலும், மிசோராமில் 7 திட்டங்கள் உட்பட ஒட்டுமொத்த வடகிழக்குப் பகுதியிலும் ரூ 1,000 கோடி மதிப்பில் 88 திட்டங்கள் கடந்த ஆறு வருடங்களில் தனது அமைச்சகத்தால் செயல்படுத்தப்பட்டதாக அவர் தெரிவித்தார்.
விழாவில் பேசிய சிறப்பு விருந்தினரும், வடகிழக்குப் பிராந்திய வளர்ச்சிக்கான மத்திய இணை அமைச்சருமான  டாக்டர் ஜிதேந்திர சிங், வடகிழக்குப் பிராந்தியத்துக்கு கடந்த ஆறு வருடங்களில் உயர் முக்கியத்துவம் அளித்துள்ள பிரதமர் திரு. நரேந்திர மோடி, இந்தப் பிராந்தியத்தின் தேவைகள் மற்றும் லட்சியங்கள் மீது தனி கவனம் செலுத்தும் வகையில் பணிக் கலாச்சாரத்தை மாற்றியமைத்துள்ளதாகத் தெரிவித்தார்.
சொராமில் மிகப்பெரிய உணவுப் பூங்கா திறக்கப்பட்டுள்ளதைப் பாராட்டிய டாக்டர். ஜிதேந்திர சிங், இடைத்தரகர்களை இல்லாமல் ஆக்குவதால் இந்தப் பகுதியில் உள்ள விவசாயிகளின் வருவாயை இது இரு மடங்காக்கும் எனத் தெரிவித்தார். பதப்படுத்தும் வசதி இல்லாத காரணத்தால் கிட்டத்தட்ட 40 சதவீதம் பழங்கள் வீணானதைப் பற்றிக் குறிப்பிட்ட அமைச்சர், சிறந்த மற்றும் அதிக வகையிலான பழங்களை சுத்தமான அடைக்கப்பட்ட சாறாக இந்தியாவின் முக்கிய மாநகரங்களில் விற்கலாம் என்று கூறினார். தனது வளமான விவசாயம் மற்றும் தோட்டக்கலைத் தயாரிப்புகளால் உலகின் இயற்கை விவசாய தளமாக மாறும் ஆற்றல் வடகிழக்கு மாகாணத்துக்கு இருக்கிறது என்று அவர் தெரிவித்தார். இயற்கை விவசாய மாநிலமாக சிக்கிம் ஏற்கனவே அறிவிக்கப்பட்டிருப்பதாக அவர் தெரிவித்தார்.
தேசிய நெடுஞ்சாலை 54-க்கு அருகே அமைந்துள்ள சொராம் மிகப்பெரிய உணவுப் பூங்கா, போக்குவரத்து சிக்கல்களை களைய உதவும் என்று கூறிய டாக்டர் ஜிதேந்திர சிங், அதிக வகையிலான உணவுகள், வாசனைப் பொருள்கள், பழங்கள் மற்றும் காய்கறிகளின் சேமிப்புக்கும், பதப்படுத்துதலுக்கும் இந்தப் பகுதியில் ஒரு முக்கிய மைல்கல்லாக இந்தப் பூங்கா விரைவில் மாறும் என்று கூறினார்.
பிரதமர் அலுவலகம்
ஜப்பான் நாடாளுமன்ற தேர்தலில் வெற்றி பெற்றதற்காக மேதகு ஃபியூமியோ கிஷிடாவுக்கு பிரதமர் வாழ்த்து
ஜப்பான் நாடாளுமன்ற தேர்தலில் வெற்றி பெற்றதற்காக மேதகு ஃபியூமியோ கிஷிடாவுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
இது குறித்த சுட்டுரையில் பிரதமர் கூறியிருப்பதாவது :
“ஜப்பான் நாடாளுமன்ற தேர்தலில் வெற்றி பெற்றதற்காக மேதகு ஃபியூமியோ கிஷிடாவுக்கு இதயம் கனிந்த வாழ்த்துகள். நமது யுக்தி சார்ந்த மற்றும் உலகளாவிய கூட்டுறவை மேலும் வலுப்படுத்தவும், இந்தோ – பசிபிக் பகுதி மற்றும் அதற்கு அப்பாலும் அமைதி மற்றும் செழிப்பை ஏற்படுத்தவும் உங்களுடன் இணைந்து பணியாற்றுவதை எதிர்நோக்கியுள்ளேன்”.
---
(
கலாசாரத்துறை அமைச்சகம்
2வது கட்ட தேசிய கலாச்சார விழா டார்ஜிலிங்கில் நாளை தொடக்கம்
இரண்டாவது கட்ட தேசிய கலாச்சார விழா டார்ஜிலிங்கில் நாளை முதல் 24 ஆம் தேதி வரை நடக்கிறது. இதை ராஜ்பவனில் மத்திய சுற்றுலா மற்றும் கலாச்சாரத்துறை இணை அமைச்சர் திரு.பிரகலாத் சிங் படேல் தொடங்கி வைக்கிறார்.
இதன் நிறைவு விழாவில் மேற்கு வங்க ஆளுநர் திரு.ஜகதீப் தங்கர் பங்கேற்கிறார்.
ஒரே பாரதம், உன்னத பாரதம் என்ற உணர்வை ஊக்குவிப்பதற்காக இந்த தேசிய கலாச்சாரா விழா நடத்தப்படுகிறது.
இந்த 3 நாள் நிகழ்ச்சி, டோனா கங்குலியின் ஒடிசி நடன நிகழ்ச்சி மற்றும் பிரபல இசை கலைஞர்களின் இசை நிகழ்ச்சிகளுடன் நாளை தொடங்குகிறது.
2 ஆம் நாள் மற்றும் 3 ஆம் நாள் நிகழ்ச்சிகளில் உள்ளூர் கலைஞர்களின் கலை நிகழ்ச்சிகளும் நடைப்பெறுகின்றன.
இந்த கலாச்சார நிகழ்ச்சியில் 20 அங்காடிகள் அமைக்கப்படுகின்றன. இதில் நாடு முழுவதும் உள்ள கைவினைப் பொருட்கள் விற்பனை செய்யப்படுகின்றன.
இந்த தேசிய கலாச்சார நிகழ்ச்சியை, மத்திய கலாச்சாரத்துறை 2015 ஆம் ஆண்டு முதல் நடத்தி வருகிறது.
இதில் 7 மண்டல கலாச்சார மையங்கள் முக்கிய பங்காற்றுகின்றன. இதன் மூலம் நாட்டின் பாரம்பரிய கலாச்சார நிகழ்ச்சிகள் வெளிக் காட்டப்படுகின்றன.
அதே நேரத்தில் கலைஞர்கள் மற்றும் கைவினை கலைஞர்களின் வாழ்வாதாரத்துக்கும் இது ஆதரவு அளிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699766
(Visitor Counter : 157
உள்துறை அமைச்சகம்
மேகாலயாவின் மேற்கு கரோ மலைப்பகுதியில் ஏற்பட்ட வௌ்ளத்தால் நிகழ்ந்த உயிரிழப்புக்கு மத்திய உள்துறை அமைச்சர் திரு.அமித் ஷா வேதனை தெரிவித்துள்ளார்
மேகாலயா மாநிலத்தில் உள்ள மேற்கு கரோ மலைப்பகுதியில் ஏற்பட்ட வௌ்ளத்தால் நிகழ்ந்த உயிரிழப்புகளுக்கு மத்திய உள்துறை அமைச்சர் திரு.அமித் ஷா வேதனை தெரிவித்துள்ளார். அவர் பகிர்ந்துள்ள டுவிட்டர் பதிவில், “இது தொடர்பாக நான் மேகாலயா முதலமைச்சர் திரு.கான்ராடு சங்மாவைத் தொடர்பு கொண்டு பேசியுள்ளேன். மத்திய அரசு அனைத்து உதவிகளையும் அளிக்கும் என்று அவரிடம் உறுதி அளித்துள்ளேன்” என்று கூறியுள்ளார். திரு.அமித் ஷா, “இந்த இக்கட்டான நேரத்தில் மேகாலயா மாநில மக்களுடன் ஒட்டு மொத்த நாடும் துணை நிற்கிறது” என்றும் தெரிவித்துள்ளார்.
மனித வள மேம்பாட்டு அமைச்சகம்
ஆந்திரப் பிரதேச மாநிலத்தில் பழங்குடிகளுக்கான மத்திய பல்கலைக்கழகத்தை நிறுவுவதற்காக 2009-ம் ஆண்டின் மத்திய பல்கலைக்கழக சட்டத்தில் திருத்தம் கொண்டு வர மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை ஆந்திரப்பிரதேச மாநிலத்தில் பழங்குடிகளுக்கான மத்திய பல்கலைக்கழகம் ஒன்றை நிறுவுவதற்கான ஒப்புதலை வழங்கியது. 2014-ம் ஆண்டின் ஆந்திரப் பிரதேச சீரமைப்பு சட்டத்தின் 13 வது பிரிவின் கீழ் விஜயநகரம் மாவட்டத்தில் உள்ள ரெல்லி கிராமத்தில் “ஆந்திரப் பிரதேச பழங்குடிகள் மத்திய பல்கலைக்கழகம்” நிறுவப்படும். இந்த பழங்குடிகளுக்கான மத்திய பல்கலைக்கழகத்தை நிறுவுவதற்கான முதல் கட்ட செலவுகளுக்காக ரூ. 420 கோடியை ஒதுக்கீடு செய்யவும் மத்திய அமைச்சரவை ஒப்புதல் அளித்தது.
மனித வள மேம்பாட்டு அமைச்சகம்
2018 பொலிவுறு இந்தியா ஹாக்கத்தானின் முதல் வன்பொருள் பதிப்பின் கிராண்ட் ஃபினாலே நிகழ்வை மத்திய மனிதவள மேம்பாட்டுத் துறை அமைச்சர் தொடங்கிவைத்தார்
புது தில்லியில் இன்று  2018 பொலிவுறு இந்தியா ஹாக்கத்தான முதல் வன்பொருள் பதிப்பின் ஐந்து நாள் கிராண்ட் ஃபினாலே நிகழ்வை மத்திய மனிதவள மேம்பாட்டுத் துறை அமைச்சர் திரு. பிரகாஷ் ஜவடேகர் காணொளிக் காட்சி மூலம் தொடங்கிவைத்தார். மனிதவளத் துறை அமைச்சக உயர்கல்வித் துறைச் செயலாளர் திரு. ஆர். சுப்பிரமணியம் இந்நிகழ்வில் கலந்துகொண்டார்.
இந்த நிகழ்ச்சியில் உரையாற்றிய அமைச்சர், 2018 பொலிவுறு இந்தியா ஹாக்கத்தான் பிரதமர் திரு. நரேந்திர மோடியின் ‘இந்தியாவில் உருவாக்குங்கள்’ முன்முயற்சியின் உடன்விளைவாக உருவாக்கப்பட்டதாகும். புதிய கருத்துக்கள் அணிவகுப்பதற்கான ஒரு முக்கிய வாகனமாக இருந்து அவற்றை உற்பத்திப் பொருளாகவும் வணிகமாகவும் மாற்றியமைக்க அது உதவுகிறது என்று கூறினார். புதுமைக் கண்டுபிடிப்புகளுக்கும் ஆராய்ச்சிக்கும் உகந்த ஒரு சூழலை உருவாக்குவது செழுமைக்கும் மேம்பாட்டுக்கும் உரிய நமது முன்னுரிமையாகும் என்றும், அது இல்லாவிட்டால் எந்த நாடும் முழுமை அடையாது என்றும் அமைச்சர் கூறினார். பொருளாதார வளர்ச்சிக்கும் நலவாழ்வுக்கும் முக்கியம் என்பதால் அரசு வெற்றிகரமான புதுமை அனுபவங்களை ஊக்குவிக்கிறது என்றும் அமைச்சர் கூறினார். மாணவர்கள் தங்கள் புதுமையான எண்ணங்களைப் பல்வேறு உற்பத்திப் பொருட்களாக மாற்ற அது ஒரு வாய்ப்பாகும் என்றும் நாளடைவில் அவர்களின் தொடக்க முன்முயற்சிகளுக்கு அது உதவும் என்றும் அமைச்சர் குறிப்பிட்டார்.
(Visitor Counter : 90
பிரதமர் அலுவலகம்
விருதுநகர் பட்டாசு தொழிற்சாலை விபத்து குறித்து பிரதமர் துயரம்; பாதிக்கப்பட்டவர்களுக்கு கருணைத் தொகை வழங்க ஒப்புதல்
விருதுநகரில் உள்ள பட்டாசு தொழிற்சாலையில் ஏற்பட்ட விபத்து குறித்து பிரதமர் திரு.நரேந்திர மோடி வருத்தம் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்திகளில், “விருதுநகரில் உள்ள பட்டாசு தொழிற்சாலையில் ஏற்பட்ட தீ விபத்து வருத்தமளிக்கிறது. இந்த துயரமான தருணத்தில், பாதிக்கப்பட்ட குடும்பங்களுக்கு எனது எண்ணங்களால் துணை நிற்கிறேன். காயமடைந்தவர்கள் விரைவில் குணமடைவார்கள் என்றும் நம்புகிறேன். விபத்து ஏற்பட்ட இடத்தில், பாதிக்கப்பட்டவர்களுக்கு உதவி செய்ய அரசு அதிகாரிகள் முழுமூச்சாக பணியில் ஈடுபட்டுள்ளனர்.
விருதுநகர் தீ விபத்தில் உயிரிழந்தவர்களின் குடும்பத்திற்கு, தலா ரூ.2 லட்சமும், படுகாயமடைந்தவர்களுக்கு தலா ரூ.50,000-மும், பிரதமர் தேசிய நிவாரண நிதியிலிருந்து, கருணைத் தொகையாக வழங்க ஒப்புதல் அளிக்கப்பட்டுள்ளது” என்று தெரிவித்துள்ளார்.
(
சுகாதாரம் மற்றும் குடும்ப நலத்துறை அமைச்சகம்
ஜூன் 15 வரை மாநிலங்களுக்கும் யூனியன் பிரதேசங்களுக்கும் வழங்கப்படவுள்ள தடுப்பூசிகள் குறித்தத் தகவல்களை வெளியிட்டது மத்திய அரசு
மாநிலங்களுக்கும் யூனியன் பிரதேசங்களுக்கும் வழங்கப்பட்டுள்ள தடுப்பூசிகள் மற்றும் அவற்றின் கையிருப்பு நிலவரம், உற்பத்தியாளர்களிடமிருந்து மாநிலங்களும், தனியார் மருத்துவமனைகளும் நேரடியாகக் கொள்முதல் செய்வதற்கான எண்ணிக்கை போன்ற தகவல்களைக் கடந்த இரண்டு வார காலமாக மத்திய சுகாதார அமைச்சகம் முன்கூட்டியே வெளியிட்டு வருகிறது.
தொடர்ந்து, மே மற்றும் ஜூன் மாதத்தின் முதல் இரண்டு வார காலத்திற்கு இந்திய அரசிடமிருந்து  மாநிலங்களுக்கு ஒதுக்கப்பட்டுள்ள கொவிட் தடுப்பூசியின் டோஸ்கள் , மே மற்றும் ஜூன் மாதங்களில் மாநிலங்களும் தனியார் மருத்துவமனைகளும் நேரடியாகக் கொள்முதல் செய்வதற்கான எண்ணிக்கை போன்ற தகவல்களை மத்திய அமைச்சகம் மாநிலங்களுக்கும், யூனியன் பிரதேசங்களுக்கும் தெரிவித்துள்ளது.
இவ்வாறு முன்கூட்டியே தெரிவிக்கப்படுவதால், மாநிலங்கள் உரிய திட்டத்தை வகுப்பதற்கு ஏதுவாக இருக்கும்.
இந்திய அரசு வெளியிட்டுள்ள தகவலின் படி, மே 1 முதல் ஜூன் 15 வரை மொத்தம் 5 கோடியே 86 லட்சத்து 29 ஆயிரம் டோஸ்கள், மாநிலங்களுக்கும் யூனியன் பிரதேசங்களுக்கும் இலவசமாக வழங்கப்படும்.
கூடுதலாக, தடுப்பூசி உற்பத்தியாளர்களிடமிருந்துக் கிடைத்தத் தகவல்களின் அடிப்படையில் ஜூன் மாத இறுதி வரை 4 கோடியே 87 லட்சத்து 55 ஆயிரம் டோஸ்கள், மாநிலங்கள் மற்றும் யூனியன் பிரதேசங்களின் நேரடிக் கொள்முதலுக்கு வழங்கப்படும்.
கொவிட்-19 தடுப்பூசித் திட்டத்தை நேர்மையாகவும் முறையாகவும் முன்னெடுத்துச் செல்லும் வகையில் மாநிலங்களுக்கும், யூனியன் பிரதேசங்களுக்கும் கீழ்க்காணும் ஆலோசனைகள் வழங்கப்பட்டுள்ளன:
1. தடுப்பூசிகளை செலுத்துவதற்காக, கொவிட் தடுப்பூசி மையங்களின் மாவட்ட வாரியான திட்டத்தைத் தயாரித்தல்.
2. இத்தகைய திட்டம் பற்றி பெருவாரியான மக்களிடையே விழிப்புணர்வை ஏற்படுத்துவதற்காக பல்வேறு ஊடகத் தளங்களைப் பயன்படுத்துதல்.
3. மாநில அரசுகள் மற்றும் தனியார் தடுப்பூசி மையங்கள், தங்களது தடுப்பூசி அட்டவணையை முன்கூட்டியே கோவின் டிஜிட்டல் தளத்தில் வெளியிடுதல்.
4. மாநில மற்றும் தனியார் தடுப்பூசி மையங்கள், ஒரு நாளுக்கான தடுப்பூசி அட்டவணை வெளியிடுவதைத் தவிர்த்தல்.
5. தடுப்பூசி மையங்களில் கூட்ட நெரிசல் இல்லாமல் பார்த்துக் கொள்ளுதல்.
6. கோவின் தளத்தின் வாயிலான முன்பதிவு சுமுகமாக நடைபெறுவதை உறுதி செய்தல்.
ஜூன் 15-ஆம் தேதி வரை செலுத்தப்படவுள்ள தடுப்பூசிகள் பற்றிய திட்ட அறிக்கையை தயார் செய்வதற்கு சம்பந்தப்பட்ட அதிகாரிகளுக்கு உத்தரவிடுமாறு மாநிலங்களும், யூனியன் பிரதேசங்களும் கேட்டுக் கொள்ளப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719837
-----
(
பாதுகாப்பு அமைச்சகம்
தளவாடங்கள் தொழிற்சாலை வாரியத்தின் பெருநிறுவனமாக்குதல் குறித்து பணியாளர் சங்கங்களுடன் பேச்சுவார்த்தையை பாதுகாப்பு அமைச்சகம் தொடர்கிறது.
தளவாடங்கள் தொழிற்சாலை வாரியத்தின்  பெருநிறுவனமாக்குதல் குறித்து பணியாளர் சங்கங்கள்/கூட்டமைப்புகளின் கவலைகளைப் போக்குவதற்காக அவர்களுடனான பேச்சுவார்த்தையை பாதுகாப்பு அமைச்சகத்தின் பாதுகாப்பு உற்பத்தித் துறையின் உயர்மட்ட அதிகாரிகள் குழு நேற்று தொடர்ந்தது. தன்னாட்சி, பொறுப்புக்கூறல் மற்றும் தளவாடங்கள் விநியோகத்தின் செயல்திறன் ஆகியவற்றை பெருநிறுவனமாக்குதல் மேம்படுத்தும் என்று கூறிய, மே 16, 2020 அன்று அரசால் அறிவிக்கப்பட்ட சுயசார்பு இந்தியா தொகுப்பின் ஒரு பகுதியே இதுவாகும்.
இந்த அறிவிப்பு வெளியிடப்பட்டவுடன், துறையின் கூடுதல் செயலாளர் தலைமையிலான இந்தக் குழு, மூத்த ராணுவ அதிகாரிகளுடன் இணைந்து பணியாளர் கூட்டமைப்புகள்/சங்கங்களுடன் ஜூன் 5, 2020 அன்று பேச்சுவார்த்தையை ஆரம்பித்தது. தளவாடங்கள் தொழிற்சாலை வாரியத்தின் பணியாளர் கூட்டமைப்புகள்/சங்கங்களுடன் காணொளி மூலம் இந்தக் கூட்டங்களை உயர்மட்ட அதிகாரிகள் குழு நடத்துகிறது.
உயர்மட்ட அதிகாரிகள் குழுவின் மூன்றாவது கூட்டம் ஜூன் 25, 2020 அன்று, தளவாடங்கள் மற்றும் உபகரணங்கள் தொழிற்சாலைகள் மற்றும் தரநிர்ணய நிறுவனங்களின் அரசிதழில் இடம்பெறாத அலுவலர்களின் அகில இந்திய சங்கம், தளவாட தொழிற்சாலைகளின் எழுத்து சார்ந்த அலுவலர்களின் அகில இந்திய சங்கம், மற்றும் இந்திய தளவாட தொழிற்சாலைகளில் தொழில்நுட்பம் சாராத கண்காணிப்பு பணியாளர்கள் சங்கம் ஆகிய மூன்று சங்கங்களுடன் நடைபெற்றது. இந்த கூட்டத்தின் போது, தொடர்புடைய அனைவரின் பங்களிப்புடனும் மேற்கண்ட முடிவை அமல்படுத்துவது குறித்த அரசின் நோக்கம் எடுத்துரைக்கப்பட்டு, தளவாடங்கள் தொழிற்சாலை வாரியத்தை 100 சதவீதம் அரசுக்கு சொந்தமான பெரு நிறுவனங்களில் ஒன்றாக மாற்றும் போது, கூலிகள், ஊதியம், ஓய்வு காலப் பலன்கள், சுகாதார வசதிகள் மற்றும் இதர சேவை விஷயங்கள் உள்ளிட்டவற்றில் பணியாளர்களின் பலன்களையும், நலன்களையும் பாதுகாக்கும் வழிகள் குறித்து இந்த சங்கங்களின் உறுப்பினர்களிடமிருந்து ஆலோசனைகள் வரவேற்கப்பட்டது.
எதிர்கால உத்தரவுகள் மற்றும் புதிய பெருநிறுவனம்/நிறுவனங்களுக்கு அரசிடமிருந்து தேவைப்படும் நிதி ஆதரவு குறித்த அவர்களின் கவலைகள் குறித்தும் ஆலோசனைகள் வரவேற்கப்பட்டன.
இந்தக் கூட்டத்தின் விவாதங்கள் சுமுகமான சூழ்நிலையில் நடைபெற்றன. தளவாடங்கள் உற்பத்தித் துறை, பாதுகாப்பு அமைச்சகம், கூடுதல் செயலாளர் திரு. வி எல் காந்தாராவ் தலைமையிலானக் குழு, இன்னும் அதிகமான கூட்டங்களை நடத்த வேண்டுமென்ற சங்கங்களின் கோரிக்கையை பரிசீலித்து, கூட்டமைப்புகள்/சங்கங்களுடனான தொடர்புகள் தொடரும் என்று உறுதியளித்தது.
கலாசாரத்துறை அமைச்சகம்
நாட்டின் பாரம்பரியம் மற்றும் கலாச்சாரத்தை பாதுகாக்க செயல் திட்டம்
மாநிலங்களவையில் இன்று எழுத்துப்பூர்வமாக அளித்த பதிலில் மத்திய கலாச்சாரம் மற்றும் சுற்றுலாத்துறை இணையமைச்சர் திரு பிரகலாத் சிங் படேல் கூறியதாவது:
கலை மற்றும் கலாச்சாரத்தை பல திட்டங்கள் மூலம் பாதுகாத்து வளர்ப்பதுதான் கலாச்சாரத் துறையின் நோக்கம். இதற்காக இத்துறையின் கீழ் 2 அலுவலகங்கள், 6 துணை அலுவலகங்கள், 34 தன்னாட்சி அமைப்புகள் உள்ளன. இவற்றின் மூலம் பல திட்டங்கள் நேரடியாக செயல்படுத்தப்படுகின்றன.
தொல்பொருள், அருங்காட்சியகங்கள், காப்பகங்கள், மானுடவியல், பொது நூலகங்கள், புத்த மற்றும் திபெத்திய நிறுவனங்கள், நூற்றாண்டு விழாக்கள், ஆண்டுவிழாக்கள், சர்வதேச கலாச்சார உறவுகள், காந்தி பாரம்பரிய இயக்கம் ஆகியவற்றின் மூலம் பல்வேறு திட்டங்கள், நிகழ்ச்சிகள் செயல்படுத்தப்படுகின்றன.
இந்திய தொல்பொருள் ஆய்வுத்துறை தற்போதுள்ள வட்டாரங்களை பிரித்து, 6 புதிய வட்டாரங்களை ஏற்படுத்தியுள்ளது.
குஜராத்தில் வதோதரா வட்டாரத்தை பிரித்து ராஜ்கோட் வட்டாரம் உருவாக்கப்பட்டுள்ளது.
மத்தியப் பிரதேசத்தில் போபால் வட்டாரத்தை பிரித்து ஜபல்பூர் வட்டாரம் உருவாக்கப்பட்டுள்ளது.
சென்னை மற்றும் திருச்சூர் வட்டாரத்தை பிரித்து திருச்சி வட்டாரம் உருவாக்கப்பட்டுள்ளது.
உத்தரப் பிரதேசம் ஆக்ரா வட்டாரத்தை பிரித்து மீரட் வட்டாரம் உருவாக்கப்பட்டுள்ளது.
உத்தரப் பிரதேசம் லக்னோ வட்டாரத்தை பிரித்து ஜான்சி வட்டாரம் உருவாக்கப்பட்டுள்ளது.
மேற்கு வங்கம் கொல்கத்தா வட்டாரத்தை பிரித்து ராய்கன்ச் வட்டாரம் உருவாக்கப்பட்டுள்ளது.
மேலும் விவரங்களுக்கு https://pib.gov.in/PressReleasePage.aspx?PRID=1694498
-----
(Visitor Counter : 66
பழங்குடியினர் நலத்துறை அமைச்சகம்
தமிழகத்தில் நரிக்குறவர் மற்றும் குருவிக்காரன் சாதிகளை பழங்குடியினர் பட்டியலில் சேர்ப்பதற்கு வகைசெய்யும் மசோதா நாடாளுமன்றத்தில் குளிர்கால கூட்டத் தொடரில் நிறைவேற்றப்பட்டது
தமிழகத்தில் நரிக்குறவர் மற்றும் குருவிக்காரர் சாதிகளை பழங்குடியினர் பட்டியலில் சேர்ப்பதற்கு வகைசெய்யும் மசோதா நாடாளுமன்றத்தில் குளிர்கால கூட்டத் தொடரில் நிறைவேற்றப்பட்டது.
இந்த மசோதா மக்களவையில் 15.12.2022 அன்று நிறைவேற்றப்பட்டது. இதனைத் தொடர்ந்து 22.12.2022 அன்று மாநிலங்களவையில் ஒருமனதாக இந்த அரசியல் சாசன திருத்த சட்டம் நிறைவேறியது. இதனையடுத்து பழங்குடியினர் பட்டியலில் தமிழகத்தைச் சேர்ந்த நரிக்குறவர் மற்றும் குருவிக்காரர் சமுதாயத்தினர் பழங்குடியினர் பட்டியலில் சேர்க்கப்பட்டுள்ளனர்.
இதே போல கர்நாடக மாநிலத்தில் பெட்டா – குருபா, உத்தரப்பிரதேசத்தின் துரியா, நாயக், ஓஜா, பத்தாரி, ராஜ்கோண்ட் ஆகிய சாதியினரை பழங்குடியினர் பட்டியலில் சேர்ப்பதற்கான 2 மசோதாக்களும் இந்த கூட்டத் தொடரில் நிறைவேற்றப்பட்டன.
பழங்குடியினர் மற்றும் ஒடுக்கப்பட்ட சமுதாயத்தினரின் மேம்பாட்டுக்காக பிரதமர் திரு நரேந்திர மோடி அங்கீகாரம் அளித்துள்ளார் என்று மத்திய அமைச்சர் திரு அர்ஜூன் முண்டா கூறியுள்ளார்.
இளைஞர் நலன் மற்றும் விளையாட்டு அமைச்சகம்
ஜெர்மினியில் தனிமைப்படுத்தப்பட்டுள்ள இந்திய பாட்மிண்டன் வீரர்களின் செலவுகளை ஏற்கிறது விளையாட்டு ஆணையம்
ஜெர்மனியில் தனிமைப்படுத்தப்பட்டுள்ள இந்திய பாட்மிண்டன் வீரர்களின் தங்குமிட மற்றும் உணவு செலவுகளை ஏற்பதாக இந்திய விளையாட்டு ஆணையம் அறிவித்துள்ளது.
அஜய் ஜெயராம் மற்றும் சுபாங்கர் டே ஆகிய வீரர்கள் அக்டோபர் 30 முதல் நவம்பர் 10 வரை ஜெர்மனியில் தனிமைப்படுத்தப்பட்டுள்ளனர். அவர்களின் தங்குமிட மற்றும் உணவு செலவுகளுக்காக மனிதாபிமான அடிப்படையில் ரூ 1.46 லட்சத்துக்கு இந்திய விளையாட்டு ஆணையம் ஒப்புதல் அளித்துள்ளது. மேற்கண்ட தொகையில் 90 சதவீதம் உடனடியாக வழங்கப்படும்.
மேலும் விவரங்களுக்கு கீழ்காணும் இணைப்புகளில் உள்ள ஆங்கில செய்தி குறிப்புகளை படிக்கவும்
https://www.pib.gov.in/PressReleasePage.aspx?PRID=1668640
-----
(Visitor Counter : 67
அறிவியல் மற்றும் தொழில்நுட்பத்துறை
தொற்று பரவாமல் தடுக்க இயலும் பூச்சு கண்டுபிடிப்பு: ஜே என் சி ஏ எஸ் ஆர்
கோவிட் 19 உட்பட பல்வேறு வகையான வைரஸ் கிருமிகளைக் கொன்று, இவற்றினால் பரவும் நோய்களை, ஒரே முறையிலேயே குணப்படுத்தக்கூடிய, நுண்ணுயிர்களுக்கு எதிரான பூச்சு ஒன்றை, அறிவியல் மற்றும் தொழில்நுட்பத் துறையின் கீழ் செயல்படும், தன்னாட்சி நிறுவனமான, ஜவஹர்லால் நேரு உயர் அறிவியல் ஆராய்ச்சி மையம் கண்டறிந்துள்ளது. துணிகள், நெகிழி போன்ற தளங்களில், நுண்ணுயிரிகளுக்கு எதிரான இந்தப் பூச்சைப் பூசினால், கிருமிகள் கொல்லப்படுவதாகத் தெரியவந்துள்ளது.
இந்த சக பிணைப்புப் பூச்சு பற்றிய ஆராய்ச்சிக் கட்டுரை, மெட்டீரியல் அண்ட் இன்டர்பேஸ்  என்ற ஆராய்ச்சி இதழால், ஏற்கனவே ஏற்றுக் கொள்ளப்பட்டுள்ளது.
இப்பூச்சு, இன்புளுவென்சா வைரஸ்; தற்போதைய மருந்துகளுக்குக் கட்டுப்படாத, தொற்று விளைவிக்கும் பாக்டீரியா மற்றும் காளான்; மெதிசிலினுக்குக் கட்டுப்படாத நுண்ணுயிரி ; ஃப்ளூகனாஸோலுக்குக் கட்டுப்படாத C. albicans spp எனும் கிருமி  ஆகியவற்றை, முழுமையாகக் கொன்றுவிடும் என்று கண்டறியப்பட்டுள்ளது.
“எங்கள் அறிவுக்கு எட்டிய வரை, இது நாள் வரை, அனைத்து வகையான வைரஸ்கள், பாக்டீரியாக்கள், காளான்கள் ஆகியவற்றைக் கொல்லக்கூடிய சக பிணைப்புப் பூச்சு உத்திகள் எதுவும் இல்லை” என்று ஆராய்ச்சியாளர்கள் கூறினார்கள்.
தற்போது உருவாக்கப்பட்டுள்ள மூலக்கூறுகள், பல்வேறு தளங்களில், புற ஊதாக்கதிர்களின் தாக்கத்துடன்  இரசாயன ரீதியாக, குறுக்கிணைவு செய்யும் திறன் கொண்டவை.
தற்போது பரவிவரும் கொரோனா வைரஸ் நோயைக் கருத்தில் கொண்டு பார்க்கும் போது, இந்தப் பூச்சு பயனளிப்பதாக இருந்தால், இந்த மூலக்கூறுகளை ஒப்பந்த ஆராய்ச்சி அமைப்பு  ஒன்றின் மூலமாக, பெரிய அளவில் தயாரிக்க இயலும். முகக்கவசம், கையுறை, மருத்துவ கவுன்கள் உடைகள் போன்ற பல்வேறு பாதுகாப்பு உபகரணங்கள் மீது, இந்தப் பூச்சைப் பூசலாம். மருத்துவமனைகளிலிருந்து ஏற்படக்கூடிய தொற்றுக்களையும் தவிர்க்கும் வகையில், இதர மருத்துவ இயந்திரங்கள் மற்றும் கருவிகள் மீதும் இந்தப் பூச்சைப் பயன்படுத்தலாம்.
(Visitor Counter : 214